Държавен вестник, бр. 99, 2010 г., стр. 31

БРОЙ  99	
Д Ъ Р Ж А В Е Н  В Е С Т Н И К 	
СТР.  31  
§ 60. В срок до 31 март 2011 г. министърът 
на финансите по предложение на министъра на 
образованието, младежта и науката да извърши 
промени по субсидиите на държавните висши 
училища в случай на разлика между броя на 
приетите за обучение студенти и докторанти 
по данни от регистъра по чл. 10, ал. 2, т. 3, 
буква „в“ от Закона за висшето образование и 
броя на студентите и докторантите, формиращ 
размера на субсидиите за издръжка на обуче­
нието, включени в трансферите за държавните 
висши училища по чл. 6, ал. 2.
§ 61. Разплащането на изкупените от Бъл­
гарската банка за развитие вземания по реда 
на § 22а от преходните и заключителните 
разпоредби на Закона за държавния бюджет 
на Република България за 2010 г. може да се 
извърши от сметка на централния бюджет и се 
отразява в намаление на друго финансиране.
§ 62. Средствата на Българската телеграфна 
агенция се предоставят само след уведомяване 
на Европейската комисия по реда на Закона 
за държавните помощи и след получаване на 
положително решение за допустимостта на по­
мощта. До получаване на решението помощта 
не може да бъде предоставена.
§ 63. Финансовото осигуряване на дейностите 
по участието на Република България в НАТО 
се осъществява в рамките на бюджетите на 
съответните държавни органи, министерства и 
ведомства, отговорни за изпълнението на тези 
дейности.
§ 64. Вътрешните разчети между държавния 
бюджет и български дружества, титуляри на взе­
мания от контрагенти със седалище в държави, 
с които правителството на Република Бълга­
рия е сключило споразумения за окончателно 
уреждане на вземания с произход от между­
правителствени споразумения за предоставяне 
на кредитни облекчения или за предоставяне 
на правителствен кредит, се осъществяват 
пропорционално до размера на получените в 
бюджета парични средства от изпълнението 
на споразуменията за окончателно уреждане 
или от реализация на финансови инструменти, 
при условие че вземанията са с произход от 
изпълнени търговски договори, включени в 
обхвата на споразуменията.
§ 65. Временно свободните средства на 
фонд „Гарантирани вземания на работниците 
и служителите“ се влагат по реда на чл. 28 от 
Кодекса за социално осигуряване.
§ 66. (1) Министерският съвет утвърж­
дава месечното разпределение на разходите 
за заплати през 2011 г. на първостепенните 
разпоредители с бюджетни кредити по чл. 6, 
ал. 1, с изключение на тези по т. 1, 3 и 25, по 
предложение на съответните първостепенни 
разпоредители с бюджетни кредити.
(2) Разходите за заплати за съответния месец 
се извършват до утвърдения от Министерския 
съвет месечен размер за изплащане на основните 
заплати, на допълнителните и други трудови 
възнаграждения по Кодекса на труда, по Зако­
на за държавния служител, по друг закон или 
нормативен акт, с колективен трудов договор и/
или с вътрешни правила за работната заплата, 
и/или с индивидуален трудов договор.
(3) Компенсирани промени между разходите 
за заплати и други елементи на кредитите по 
бюджета на съответния първостепенен разпо­
редител с бюджетни кредити за 2011 г. могат 
да се извършват само с нормативен акт на 
Министерския съвет, с който се променя и 
месечното им разпределение.
(4) Икономията на разходите за заплати може 
да се използва текущо или с натрупване само 
за изплащането на парични и/или предметни 
награди и допълнителни възнаграждения за 
постигнати резултати в съответствие с дейст­
ващата нормативна уредба.
(5) При намаляване числеността на персо­
нала, извън случаите на извеждане на дейности 
от бюджетно на друго финансиране и случа­
ите на намаляване на персонала в резултат 
на преминаване на функции и персонал към 
друго бюджетно предприятие, икономиите от 
средствата за работна заплата могат да се 
използват за увеличаване на индивидуалните 
основни месечни заплати до максималния раз­
мер за съответната длъжност и/или за издръж­
ка в съответната административна структура 
или бюджетна организация. Намаляването на 
числеността на персонала не се отразява при 
формирането на годишния размер на разходите 
за заплати за следващата година.
(6) До утвърждаването от Министерския 
съвет на месечното разпределение на разходите 
за заплати през 2011 г. първостепенните разпо­
редители с бюджетни кредити по чл. 6, ал. 1, 
с изключение на тези по т. 1, 3 и 25, могат 
да извършват месечно разходи за заплати до 
една дванадесета част от определения годишен 
размер за 2011 г.
(7) Алинеи 1 – 6 не се прилагат по отноше­
ние на разходите за допълнително материално 
стимулиране, предвидено в закон, и разходите 
по единни разходни стандарти в системата на 
средното образование и в областта на сценич­
ните изкуства в системата на Министерството 
на културата.
§ 67. Държавен фонд „Земеделие“ през 
2011 г. извършва плащания за финансиране на 
разходи за данък върху добавената стойност на 
общини по одобрени за подпомагане проекти 
по Програмата за развитие на селските райони 
за периода 2007 – 2013 г.
§ 68. (1) Събираните от Националната аген­
ция за приходите чрез сметки за чужди средства 
на публични и частни вземания по чл. 3, ал. 1,